ועדת החוקה, חוק ומשפט, כנסת 23, פרוטוקול מספר 40, 2020-07-02 15:40

יעקב אשר: אני רוצה לומר תודה לחברי הוועדה שבהסכמה נתנו זמן קצר להסתייגויות, וגם תודה על כך שבמה

יעקב אשר: לך ההפסקה הצלחנו להגיע להבנות עם משרדי הממשלה.

יעקב אשר: אני מודה למשרד הבריאות, לשר הבריאות ולנציגתו שנמצאת כאן איתנו, לגבי התיקון בנוגע לאזהרה.

יעקב אשר: אני מודה למל"ל, למשרד ראש הממשלה ולמשרד המשפטים שתמך בעמדה הזאת כל הזמן.

יעקב אשר: אני חוזר על מה שהסתייגתי בתחילת היום.

יעקב אשר: ההסתייגות שלי באה כדי לתת זמן לממשלה לחשוב שוב על גובה הקנס.

יעקב אשר: אני מציע שהקנס יעמוד על 300 שקלים במקום 500 שקלים.

יעקב אשר: אני חושב ש-500 שקלים זה גבוה מידי.

יעקב אשר: ניגש להסתייגויות.

קארין אלהרר: אני מייצגת את יש עתיד-תל"ם בהסתייגויות.

קארין אלהרר: אני חושבת שישראל ביתנו יצטרפו אלינו להסתייגויות.

קארין אלהרר: אני רוצה להודות ליושב-ראש שמנהל את כל הדיונים.

יעקב אשר: הנוסח שנמצא בפני הוועדה הוא הנוסח עם התיקונים שתיקנו.

גור בליי: דובר על האפשרות להימנע מהטלת קנס בהתאם לנסיבות העניין, אבל זה יהיה בהנחיות.

גור בליי: ההנחיות יתנו ביטוי לנסיבות.

יעקב אשר: הדבר הנוסף שהוועדה תיקנה זה את קיצור ההליך, שהוא לא יהיה ל-45 יום אלא ל-60 יום.

גור בליי: היא פשוט הוציאה את הסעיף.

גור בליי: זה יישאר 60 יום כמו בדין הקיים.

יעקב אשר: נוסח הוועדה הוא לפי זה.

גור בליי: האפשרות להימנע מהטלת קנס בהתאם לנסיבות העניין תהיה במסגרת ההנחיות שייקבעו לכל הגורמים שאוכפים את הנושא הזה.

יעקב אשר: אני רוצה להודות לקארין על הנקודה הזאת.

יעקב אשר: אני חושב שהיא נקודה אנושית, חכמה, נכונה וצודקת.

קארין אלהרר: אדוני היושב-ראש, אני רוצה להודות לך על היכולת שלך להכיל את הדעות השונות, גם אם אתה לא מסכים איתן.

קארין אלהרר: זה ראוי להערכה.

קארין אלהרר: אנחנו עדיין חושבים שהאצלת הסמכויות למפקחים היא דבר לא ראוי ולא נכון, והסביר את הדברים יואב סגלוביץ' בהרחבה.

קארין אלהרר: בעינינו זה עדיין צריך להישאר ברמת המשטרה.

קארין אלהרר: המשטרה הודתה כאן בפנינו שעד עכשיו היו יותר אזהרות מאשר חלוקת דוחות.

קארין אלהרר: אנחנו מציעים להשאיר את זה בידי המשטרה.

קארין אלהרר: בסעיף 1(1)(ד) לתיקון, בתוספת, במקום המילה "קטינים" יבוא "קטינים וחסרי ישע".

יעקב אשר: יש בעיה עם המילים "חסרי ישע"?

גבי פיסמן: הגדרה של חסרי ישע היא הגדרה קצת אחרת.

גבי פיסמן: צריך לבדוק את זה מבחינת הנוסח.

נירית להב-קניון: אין הגדרה אחידה למושג חסר ישע בחקיקה.

יעקב אשר: זה יישאר כהסתייגות.

יעקב אשר: הבנתי מיד שהמושג הזה של חסרי ישע הוא רחב.

קארין אלהרר: אומרים את זה על תינוקות, שהם לא חייבים בעטיית מסכה, ואומרים את זה על זקנים.

יעקב אשר: הנושא נשאר כהסתייגות, הוא לא נמצא על סדר היום.

קארין אלהרר: הדבר הנוסף הוא לעניין הקנס.

קארין אלהרר: אנחנו סבורים שאין מקום להעלות את הקנס.

קארין אלהרר: קודם תראו שעשיתם הכל בתנאים הקיימים, כלומר ב-200 שקלים, שגם הם להבנתנו סכום משמעותי, בטח בתקופת משבר כלכלי.

קארין אלהרר: אם תראו שזה לא עובד, רק אז תתקדמו הלאה.

קארין אלהרר: מה שקורה בזמן האחרון זה שהאנשים בממשלה בפאניקה.

קארין אלהרר: הם לא משתלטים על האירוע, אז הם יורים סתם.

קארין אלהרר: ככה עשו עם האיכון הסלולארי, ככה הם עושים עכשיו עם הקנס הזה.

קארין אלהרר: בעינינו זה לא נכון.

קארין אלהרר: ההסתייגות אחרונה שאני אציין זה העניין של ייעוד הכספים שייגבו בקנסות.

קארין אלהרר: זה צריך להגיע חזרה לציבור הנפגע מקורונה.

קארין אלהרר: זה צריך להיות תקצוב "צבוע", ייעודי ברשויות המקומיות לטיפול באוכלוסיות הנפגעות.

מיכאל מלכיאלי: אתמול פורסם בכלי התקשורת המעצר של אותו ילד עם צרכים מיוחדים.

מיכאל מלכיאלי: בהפסקה הייתה לי שיחה עם אורן הלמן, המנהל של עמותת "יש סיכוי".

מיכאל מלכיאלי: אין ספק שלכל אדם בעל צרכים מיוחדים ולאדם בעל מוגבלות אסור בשום פנים ואופן, וההנחיה הזאת צריכה להיות מאוד מאוד ברורה, לתת קנס.

מיכאל מלכיאלי: לא תמיד הם יודעם לשלוט בעצמם.

מיכאל מלכיאלי: הוא הביא לי זווית אחרת לגמרי.

מיכאל מלכיאלי: יש היום כמה מאות אלפים שנכנסים לקטגוריה הזאת.

מיכאל מלכיאלי: אם חלילה מישהו מהם נדבק, הוא יכול להדביק אחרים.

מיכאל מלכיאלי: אנחנו לא רוצים לפטור אותם מהחובה לעטות מסכות, אבל אנחנו רוצים לפטור אותם מהקנס בגלל הבעיה.

מיכאל מלכיאלי: אם אנחנו באים מראש ופוטרים אותם, זה כי המדינה אומרת שהיא לא יודעת להסביר להם איך לחבוש מסיכה.

מיכאל מלכיאלי: אני חושב שהמדינה צריכה להקצות יתר משאבים בשביל להסביר לאותם אנשים את החובה לחבוש מסיכות.

מיכאל מלכיאלי: אני חושב שהדבר הזה צריך לחלחל למשרד המשפטים, למשרד האוצר.

מיכאל מלכיאלי: אנחנו חייבים להסביר להם על חובת המסיכות, אבל לא לחייב אותם בקנסות.

מיכאל מלכיאלי: סרטון נוסף ששלחו לי היום מראה שני שוטרים על ילד מסכן בן 11, כשהאימא צריכה להיאבק עם השוטרים.

מיכאל מלכיאלי: אני מתחנן בפני המשטרה, תחדדו את הנהלים.

מיכאל מלכיאלי: הילד הזה לא יהיה אותו ילד.

מיכאל מלכיאלי: רבותי, זה לא טוב.

מיכאל מלכיאלי: זה לא מייצג את המשטרה טוב וגם לא הכוונה של כולנו.

יעקב אשר: תודה רבה לכולם.